vi it gl gl gl uk es pt en pt en gl es ca gl id es en pt gl en en eu gl lt pt gl en gl en vi es en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt gl vi pt ru en es gl gl gl gl gl gl gl gl gl gl gl es es pt es ceb en en es en sv en es en fr pt es gl de pt es gl de es gl gl es pt en pt fr es gl ca en gl es gl gl gl es gl gl es gl it gl nb gl en
O BNG, á busca do seu oco
Blog | A Semana do Revés
O BNG, á busca do seu oco
photo_camera Elena Candia e Rubén Arroxo, nun acto na cidade de Lugo hai uns meses. EP
Carmen Uz / Blog
A popular Elena Candia aínda está en fase de mudanza á cidade de Lugo para pelexar pola alcaldía, pero a súa incorporación á batalla electoral probablemente xa está levando aos adversarios a revisar estratexias.
Será a primeira vez que os dous partidos máis votados compitan con dúas mulleres pola alcaldía de Lugo, e as circunstancias nas que o fará Candia, trasladándose dende Mondoñedo, onde foi rexedora, e pasando por diante dos seus compañeiros na cidade, non pasarán desapercibidas.
De momento, as maiores críticas chegáronlle do BNG, quizais porque ve vir unha campaña polarizada arredor de Candia e da actual alcaldesa, Lara Méndez. Porque por moito que os nacionalistas formen parte do goberno lucense, rexedora hai unha, e non é branquiazul. A reacción do PSOE ante a chegada de Candia foi máis contida porque, aínda que as circunstancias nas que Méndez accedeu á alcaldía foron distintas, tampouco ela ten pedigrí lucense.
Quizais o BNG teña que dobrar esforzos para facerse un oco no debate público porque Méndez non llo dará e Candia probablemente tampouco. En Galicia, os populares explotan o discurso de, ou centrismo e seguridade co PP, ou radicalidade e incertezas co BNG, pero en Lugo Candia seguramente dispare contra a rexedora. Farao cada vez que alguén saque a relucir a súa orixe mindoniense e cuestione a súa vinculación coa capital. Ou cando aproveite a contestación cidadá que teñen algúns proxectos que levan a firma de Méndez para criticar o destino dos fondos europeos.
Claro que o BNG nin é manco nin chegará a 2023 coas mans baleiras. Un candidato xove e que chega ben á xente como é Rubén Arroxo e un equipo que non semella ter moitas fisuras –e se as ten disimúlaas– non é un mal punto de partida. E logo está o traballo feito. Hai cidadáns críticos coas peonalizacións, como os había cando estas comezaron nos anos oitenta, pero tamén os hai satisfeitos co cambio que o BNG lle está dando á cidade. Recatelo, Rafael de Vega e A Mosqueira son exemplos. Son accións que tamén estaban no programa  do PSOE, pero quen peonalizou foi o BNG. E será difícil disociar.
A dúbida de cando menos pode ser máis
O BNG demostra habilidade para esquivar charcos, aínda que nalgunha ocasión a decisión de non asumir responsabilidade tamén lle tivo custo, como cando en 2021 preferiu non organizar o feiral de San Froilán, por razóns sanitarias, e tomou o temón a alcaldesa. Os nacionalistas practican unha política de choiva fina, de facer e amosar e de facelo sen pompa. Non houbo unha gran inauguración da Mosqueira, pero está presente nela todas as semanas con música e  outras actividades culturais. Os focos estiveron máis sobre a alcaldesa nos últimos meses, pero non sempre por razóns positivas. Pode que, ás veces, menos sexa máis.
Méndez, como Candia, traballa o foco galego
A alcaldesa de Lugo compareceu esta semana en Santiago como vicesecretaria xeral do PSdeG para atizarlle ao Goberno galego e pedir máis investimento e máis planificación en eidos como a sanidade pública e a prevención e a loita contra os lumes forestais. Méndez ascendeu ao número dous do PSdeG a finais do pasado outono, despois do congreso de renovación do partido. E dende este febreiro é presidenta do Eixo Atlántico. Leva tempo proxectando o seu labor fóra da cidade de Lugo. Como Candia, a súa nova adversaria, que compatibiliza a política local e a provincial coa vicepresidencia primeira do Parlamento galego.
blog Carmen Uz A semana do revés en blog BNG
Naty, una madre lucense de 32 años que se posiciona como instagramer emergente
Descubren una "entrada monumental" en el yacimiento de Penas do Castelo
Muere en un accidente de tráfico en Castro de Rei un joven trabajador del Concello de Cospeito
Un hombre de 35 años fallece durante el montaje de una atracción de San Froilán
Las redes sociales se rinden a la parodia de una gallega sobre la educación en España